Държавен вестник, бр. 35, 2014 г., стр. 9

БРОЙ  35	
Д Ъ Р Ж А В Е Н  В Е С Т Н И К 	
СТР.  9  
Одитори
Чл. 23. (1) За одитор на Сметната палата 
се назначава лице:
1. с висше образование, образователно-ква-
лификационна степен „магистър“ и професи-
онален опит не по-малко от три години след 
придобиване на образователно-квалификаци-
онната степен „магистър“, и 
2. спечелило конкурс за назначаване по 
реда на правилника за подбор, назначаване, 
обучение, оценка на трудовото изпълнение 
и професионалното развитие на одиторите и 
служителите на Сметната палата, и
3. е преминало успешно изпита за одитор в 
Сметната палата съгласно правилата, условията 
и реда за провеждане на изпит за назначаване 
на одитори в Сметната палата или притежава 
сертификат за одитор.
(2) Одиторските длъжности са одитор, 
старши одитор първа степен, старши одитор 
втора степен, главен одитор и ръководител на 
структурно звено в одитно отделение. Пови-
шаването в длъжност се осъществява съгласно 
правилника за подбор, назначаване, обучение, 
оценка на трудовото изпълнение и професио-
налното развитие на одиторите и служителите 
на Сметната палата.
(3) За стажант-одитор се назначава лице с 
висше образование, образователно-квалифи-
кационна степен „магистър“, което е спече-
лило конкурс съгласно правилника за подбор, 
назначаване, обучение, оценка на трудовото 
изпълнение и професионалното развитие на 
одиторите и служителите на Сметната палата. 
Стажант-одиторът подпомага одитната дейност.
(4) Одиторите извършват одити в одитни 
екипи. Ръководителите на одитните екипи се 
определят от съответния ръководител на отде-
ление и носят отговорност за професионалното 
ръководство и качественото извършване на 
одитите.
Несъвместимост за заемане на длъжност
Чл. 24. (1) За служители на Сметната 
палата се назначават лица, които не са осъж- 
дани за умишлено престъпление от общ ха-
рактер и не са лишени по съдебен ред от 
правото да заемат съответната длъжност или 
да упражняват определена професия.
(2) При настъпване на промени в обстоя-
телствата по ал. 1 лицата са длъжни да уве-
домят писмено в 7-дневен срок председателя, 
който е задължен да предприеме действия в 
съответствие със законовите му правомощия.
Стаж
Чл. 25. (1) Стажът на одиторите и служи-
телите на администрацията на ръководни и 
експертни длъжности се признава за служебен 
стаж по специалността.
(2) Стажът на лицата с висше юридическо 
образование, придобит на длъжности в Смет-
ната палата, се зачита за стаж по чл. 164, 
ал. 1 – 7 от Закона за съдебната власт и по 
чл. 8, ал. 1, т. 3 от Закона за нотариусите и 
нотариалната дейност.
Право на представително облекло
Чл. 26. Служителите на Сметната палата 
имат право на представително облекло годиш-
но, като средствата за него се осигуряват от 
нейния бюджет. Стойността и видът на пред-
ставителното облекло се определят ежегодно 
с решение на Сметната палата.
Допълнителен отпуск на работещите в Смет-
ната палата
Чл. 27. Служителите на Сметната палата 
имат право на допълнителен платен годишен 
отпуск до 12 работни дни за изпълнение на 
задълженията си извън работното време. Кон-
кретният размер на допълнителния платен 
годишен отпуск се определя от председателя на 
Сметната палата по предложение на съответния 
ръководител на отделение или ръководител 
на структурно звено към администрацията на 
Сметната палата.
Отличия и награди
Чл. 28. (1) Служителите на Сметната палата 
могат да бъдат награждавани еднократно с 
отличия и с предметни или парични награди 
до размера на основната месечна заплата за 
изпълнение на определени задачи в рамките 
на разполагаемите средства по бюджета за 
съответната година.
(2) Отличията и наградите и условията за 
присъждането им се определят с правилника 
за устройството и организацията на дейността 
на Сметната палата.
Забрана за извършване на платена дейност
Чл. 29. (1) Одиторите не могат да заемат 
друга платена длъжност или да извършват друга 
платена дейност освен научна, дейност като 
преподавател в учебно заведение или дейност, 
регламентирана в Закона за авторското право 
и сродните му права.
(2) Обстоятелствата по ал. 1 се удостоверяват 
писмено пред председателя на Сметната палата 
с декларация при постъпване на одиторска 
длъжност или при настъпване на промяна в 
обстоятелствата.
Възнаграждения
Чл. 30. (1) Основните месечни възнаграж-
дения на служителите на Сметната палата се 
определят от председателя съгласно вътрешните 
правила за работната заплата и разполагаемите 
средства по бюджета за съответната година.
(2) Служителите на Сметната палата могат 
да получават допълнителни възнаграждения за 
постигнати резултати по ред, установен със 
закон или с акт на Министерския съвет, или 
с вътрешните правила за работната заплата.